text: Festival internacional de fotografia analògica
  El festival Revela-T és un punt de trobada de tots aquells que practiquen l'art de la fotografia i, en especial, la predigital. L'afluència creixent reflecteix un renovat interès per les tècniques fotogràfiques tradicionals.
  El festival aplega un ventall d'activitats divers, adreçat tant al públic general com a l'especialitzat: exposicions, tallers, demostracions, conferències, fira comercial, mercat d'art fotogràfic.
  Així doncs, abasta tant la creació com la formació i pràctica de la fotografia, el pensament i la reflexió, la divulgació i la dimensió mercat.